Lačho ďives, amen sam Kmetoband.
Igor junior.
Igor senior.
Čači romaňi banda, phenel pes avka, hoj hiňi e lavuta, e cimbalma.
Oda nane savoro avka,
me džanav, hoj varekana o Roma bašavenas the pro gitari, marenas pro čare.
O čačo romano bašaviben avel jilestar, oleha so šunel.
Le Romen hin nekh buter vaj pharipen vaj bari loš.
U oda hin the andro giľa so giľaven o Roma.
O Roma bašaven jilestar.
Me gondoľinav, hoj o Roma pre Slovaťiko nane slovaťika Roma.
O Roma phiravel peskri historija ando geni, ezera berša pro droma.
U o bašaviben vakerel vaš o savoro.
Vaš oda hino aver sar slovaťiko.
Andro romano bašaviben hino džez, špaňijelsko vaj indicka kotora, orijentalna.
Odoj pes šunel savo buchlo hino o bašaviben,
buchleder sar o slovaťika tipicka folklorna giľa, so pen bašaven sar andre Detva,
kaj pes šunel, oda hiňi e tipicko slovaťiko folklorno giľi.
Kamav te phenel, hoj the paš o slovaťiko folklorno bašaviben sas o Roma.
- Oda džanas andal e hisotrija, hoj pre lavuta u cimbalma bašavenas o Roma. - Oda hin čačipen.
The oda slovaťiko bašaviben geľas prekal o romano.
O ungriko bašaviben avľas andal o romano.
Avka oda džal, oda hin ajso šuňiben.
Amen samas Opruno Ungriko, Centralno Ungriko, Teluno Ungriko.
Savore samas andro Ungriko, andre Austrio-ungriko monarchija.
U odoj sas adi kultura, šaj pes phenel 250, 300 berša.
- Oda pes šunel. - Andre škola oda amen na sikhade.
Andre škola amen sikhavenas aver historija, the pal o bašaviben.
Te amen sikhavenas o čačipen, ko adaj kerelas o bašaviben, sar oda sas, džanahas feder.
Me gondoľinav, hoj akana e situacija hiňi lačhi.
Hin buter romane bandi so bašaven, hine andre televizija, hine popularna,
o manuša len dikhen u hin len sostar te sikhľol.
Oda amen ispidel dureder.
U mekh hin bacht, hoj hin internet, facebook, o web seri
kaj pen šaj o terne manuša sikavel - O socijalna khuvibena.
O socijalna khuvibena, varekana oda na sas.
Ňiko na džanelas, hoj andro Lučenec hiňi varesavi lačhi banda.
Tel o komunista pes oda na delas, na sas la ko te bikenel, te sikavel.
Akana, e lačhi banda hiňi pro facebook, pro internet.
U o manuša, so kamen u roden len arakhen u keren lengri popularita.
Oda hin nekh buter pal e manušikaňi natura.
Amen na sam naturalna manuša, hin andre amende pherdo kham.
U oda kham amendar labol u oda pes šunel.
Sam kale.
- Sar o Indijana phenen: Manitou! - Ribanna.
U so hin bari buťi, but džene mište giľaven.
No nane dosta lačhe autora te keren lačhe giľa.
Save ena kreativna.
Varekana nekh feder giľavnenge kerenas lengre tekstara u komponista.
Adaďives oda nane, sako peske kerel korkoro.
U te arakhel lačhe komponistas u te kerel lačhi giľi hin baro, baro džaňiben.
Hoj pes e giľi te chudel, te avel lačhi, te chudel pes andro hitparadi, andro radijo.
Oda adaďives bi o koneksiji našťi.
O phučiben hin, te o giľavno oda kamel te kerel ča vaš e popularita.
Soske o manuš kana hino opre u imar prindžardo
musaj te kerel e muzika vaš o nekh buter manuša, vaš e masa.
U kada bašaviben na musaj te avel oda so čačes kamel, no musaj oda te kerel.
O phučiben hin, te kerela sar kamel, oda peskro,
paťana leske the o manuša, so les kamen?
Avka, sar oda amen keras.
Amen bašavas so kamas u na dikhas pre oda, te sam andro radijo.
Hin amen amare šunde, oda hin nekh buter.
O mediji absolutno na den phiko le romane bašavibnaske, nane ňič jekhetano maškar o mediji the o Roma.
On na kamen ňič le Romenca.
Aľe džanen, so hin interesantno?
- Kana hino varesavo kheľiben, bijav, diskoteka, bašaven romane giľa. - Avka hin.
- Oda sikavel, hoj o manuša, normalna slovaťika manuša kamen lačhi, temperamentno muzika. - Cigan, bašav, na?
- Avka hin? - He.
Oda, hoj pes romanes andro radijo na bašavel hin čačipen,
no kana keren bijav, o manuša nekh feder lošaven paš o romano bašaviben. - Aľe soske te vazdas le Ciganen?
Le Ciganenge šigitinaha, so sal dilino?
Kampel te šigitinel amenge, le parnenge.
Na?
Bibachtales, ola medijalna buťa hine na lačhe vaš o romano bašaviben.
No me gondoľinav, oda mekh avla.
Hoj jekhvar oda ela u o manuša oda korkore kamena.
Na pehanavas pal o averipen, te hino vareko Rom vaj parno vaj...
- O bašaviben... - Lačho bašaviben.
Avka. Andro bašaviben pen na keren o averipena.
Adaďives šaj bašavel o lavutaris, so avel, te hino kalo, parno, sakaj andro svetos andro klubos.
Le kales nane problemos, ňiko ňič na phenel, te hino Rom vaj Biboldo.
Bašavel leha, giľavel, ňikaske ňič.
Oda ča varesave manušenge kampel te vakerel pal oda, hoj sam Roma vaj na sam.
Amen, no man hin e daj parňi u o dad hino romano.
U vaš oda našťi phenav te som parno vaj romano.
Čačes, našťi pre ňikaste te phenav, som ajso the ajso.
U vaš oda džanav so pes ačhel, dikhav pre oda duje serendar.
U ňikomange našťi ňič te phenel.
Lake ňič buter na kampel.
Ňič buter na kampel, ča pes te ľikerel paš o moderno tempo, so avel andal e luma.
E popularno muzika avel andel e Amerika.
Sako džanel, odari oda avel andre Europa u paľis andro svetos.
U musaj olestar te sikhľol.
No the musaj te ľikerel amari tradicija.
Oda jilo, oda voďi musaj te avel amaro.
Te ľikerel oda jilo andro bašaviben,
u te oda pes ľikerela, nane pal soste te vakerel imar.
O berša hine aver u aver hino the o bašavibnaskro štilos.
No o jilo ačhel.
Phares mange, no musaj te phenav, hoj but muzika pes kerel pro počitačis.
But popularna giľa, so keren o slovaťika, čechiko vaj aver interpreta
kerďi hiňi pro počitačis u nane odoj jilo, nane oda šuňiben.
Oda me šunav, hoj nane odoj e voďi.
Na kerďas o manuš, kerďas o počitačis.
O manuš oda ča thoďas jekhetanes.
U kana kerav vareso, andal miri goďi, mire jilestar,
oda imar e technika šaj te lačharel, no nekh buter musaj te avel manušikano.
U oda varesave dženendar šuna, hoj oda nane.
No mekh oda hin, bach le Devlestar.
Ola lavutara hine, no andre televizija u mediji len ňiko na dikhel.
Kana o manuš džal andro gav, vaj pro orginalno bijav,
kaj hine o džide lavutara, odoj sikhľola, hoj:
Oda čačes hin ajso kheľiben, čačes pes oda šaj?
- Ča amen oda na dikhas, amen dikhas ča oda, so pes amenge del. - So amenge dena.
Paľikeras savore čhavorenge, paľikeras tumenge, paľikeras le organizatorenge. ahoj!